Document ID: 31991R1658

ΚΑΝΟΝΙΣΜΟΣ (ΕΟΚ) αριθ. 1658/91 ΤΗΣ ΕΠΙΤΡΟΠΗΣ της 14ης Ιουνίου 1991 για τη θέσπιση προσωρινού καθεστώτος εκ των υστέρων κοινοτικής επίβλεψης που εφαρμόζεται στις εισαγωγές σολομού του Ατλαντικού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 2886/89 (2), και ιδίως το άρθρο 24 παράγραφος 2,
Εκτιμώντας:
ότι η εξέλιξη των εισαγωγών σολομού του Ατλαντικού είναι δυνατόν να προκαλέσει σοβαρές διαταραχές της κοινοτικής αγοράς που ενδέχεται να θέσουν σε κίνδυνο τους στόχους του άρθρου 39 της συνθήκης-
ότι, για να διασφαλίζεται, κατά περίπτωση, η λήψη των κατάλληλων μέτρων, χωρίς καθυστέρηση, πρέπει να θεσπιστεί προσωρινό καθεστώς για την εκ των υστέρων κοινοτική επίβλεψη των εισαγωγών σολομού του Ατλαντικού που υπάγεται στους κωδικούς ΣΟ ex 60302 12 00 και ex 60303 22 00,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Θεσπίζεται προσωρινό καθεστώς εκ των υστέρων κοινοτικής επίβλεψης, που εφαρμόζεται στις εισαγωγές σολομού του Ατλαντικού, που υπάγεται στους κωδικούς ΣΟ ex 60302 12 000 και ex 60303 22 00.
Άρθρο 2
1. Τα κράτη μέλη ανακοινώνουν χωρίς καθυστέρηση στην Επιτροπή τις ποσότητες και τις τιμές "ελεύθερο στα σύνορα", με εμπορική παρουσίαση, των προϊόντων που εισάγονται στο τελωνειακό έδαφος της Κοινότητας σύμφωνα με τις ενδείξεις που αναφέρονται στο παράρτημα.
2. Η τιμή "ελεύθερο στα σύνορα" πρέπει να θεσπιστεί λαμβάνοντας υπόψη τις διατάξεις του κανονισμού (ΕΟΚ) αριθ. 1224/80 του Συμβουλίου (3).
Άρθρο 3
Ο παρών κανονισμός αρχίζει να ισχύει την 1η Ιουλίου 1991.
Εφαρμόζεται μέχρι τις 31 Δεκεμβρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Ιουνίου 1991.

Labels: 3
6